Na temelju članka 51. Statuta Općine Viškovo (“Službene novine Primorsko-goranske županije“ broj 25/09., 6/13., 15/13., 33/13. i 14/14. i “Službene novine Općine Viškovo“, broj 3/14.), Općinska načelnica Općine Viškovo dana 19. prosinca 2017. godine raspisuje

**PONOVLJENI JAVNI POZIV ZA PRODAJU**

**RABLJENIH ZIMSKIH AUTOMOBILSKIH GUMA SA ČELIČNIM NAPLATCIMA**

1. Predmet prodaje su rabljene zimske automobilske gume sa čeličnim naplatcima u vlasništvu Općine Viškovo i to:

|  |  |  |  |  |
| --- | --- | --- | --- | --- |
| Inv. br. | Naziv | Godina nabave | Kom | Početna cijena po komadu  s PDV-om |
| 213/SI | Zimske automobilske gume (185/60R15 ContinentalWinterContact) sa čeličnim naplatcima za VW Polo | 2014. | 4 | 250,00 kn |

Automobilske gume se mogu pogledati svakog radnog dana od 9,00 do 14,00 sati u službenim prostorijama Općine Viškovo na adresi Vozišće 3, Viškovo uz obaveznu prethodnu najavu osobi za kontakt, Hrvoju Soriću, na mobitel broj 098/240 960. Automobilske gume prodaju se u viđenom stanju, a naknadne primjedbe neće se priznavati.

1. Rok za dostavu ponuda je 31. prosinca 2017. do 11,00 sati bez obzira na način dostave.
2. Ponude se dostavljaju u pisanom obliku, poštom ili osobno na adresu Općina Viškovo, Vozišće 3, 51216 Viškovo, u zatvorenoj omotnici sa naznakom „PONUDA ZA OTKUP RABLJENIH ZIMSKIH AUTOMOBILSKIH GUMA – NE OTVARATI“.
3. Ponuda ponuditelja mora sadržavati:

* naziv pravne osobe, odnosno ime i prezime fizičke osobe
* preslika izvatka iz sudskog, obrtnog ili drugog registra za pravne osobe, odnosno presliku osobne iskaznice za fizičke osobe
* OIB
* ime i prezime osobe za kontakt, adresu, broj telefona, broj faxa ili e-mail adresu,
* ponuđenu cijenu za otkup automobilskih guma (brojkama i slovima)

1. Najpovoljnijom ponudom smatrat će se ponuda ponuditelja s najvišom ponuđenom cijenom.
2. Ponude ponuditelja ne otvaraju se javno. Ponuditelj zadržava pravo odustati od izbora ponuditelja i prodaje bez posebnog obrazloženja.
3. Ukoliko dva ili više ponuditelja ponude isti najviši iznos cijene, daljnji postupak će se provesti provođenjem postupka javnog nadmetanja te će o mjestu, danu i satu održavanja postupka javnog nadmetanja biti posebno obaviješteni pisanim putem.
4. O ishodu natječaja ponuditelji će biti obaviješteni pisanim putem.
5. Odabrani ponuditelj obvezan je sklopiti ugovor o kupoprodaji sa Općinom Viškovo u roku od 8 dana od dana dostave odluke o izboru njegove ponude kao najpovoljnije, te u daljnjem roku od 8 dana od dana sklapanja ugovora platiti kupoprodajnu cijenu. U protivnom smatrat će se da je odustao od ponude.

Općinska načelnica

Sanja Udović, dipl. oec., v.r.